Kabir Singh Box Office Collection Day 15: शाहिद कपूर की फिल्म की अच्छी कमाई जारी, कमाए इतने करोड़  
शाहिद कपूर की 'कबीर सिंह' ने बॉक्स ऑफिस पर दर्ज किये रिकॉर्ड
इस वीकेंड 230 करोड़ का आंकड़ा पार कर सकती है 'कबीर सिंह'
फिल्म के शानदार प्रदर्शन ने तोड़े बड़ी फिल्मों के रिकॉर्ड
Kabir Singh Box Office Collection Day 15: बॉलीवुड एक्टर शाहिद कपूर (Shahid Kapoor) की फिल्म  'कबीर सिंह' (Kabir Singh)' दिन पर दिन बॉक्स ऑफिस पर अपना नया रिकॉर्ड दर्ज कर रही है.  'कबीर सिंह' (Kabir Singh)' की धुआंदार कमाई हो या शानदार ओपनिंग, हर मामले में शाहिद कपूर (Shahid Kapoor) की फिल्म ने साल की दूसरी बड़ी मूवी का रिकॉर्ड तोड़ा है. खास बात तो यह कि  'कबीर सिंह' (Kabir Singh)' ने 13 दिन में ही 200 करोड़ रुपए का आंकड़ा पार कर सलमान खान की 'भारत' को भी पीछे छोड़ दिया. वहीं कमाई की बात करें तो शाहिद कपूर (Shahid Kapoor) की कबीर सिंह का तूफान अभी भी जारी है. तरण आदर्श के ट्वीट के मुताबिक फिल्म ने बीते शुक्रवार यानी 5 जून को करीब 5.40 करोड़ रुपए की कमाई की है. इसके जरिए कबीर सिंह ने 218. 60 करोड़ रुपए का आंकड़ा पार किया है. 

#KabirSingh remains steady on [third] Fri... Should gather speed on [third] Sat and Sun... Will cross ₹ 225 cr today [Sat]... [Week 3] Fri 5.40 cr. Total: ₹ 218.60 cr. India biz.

फिल्म समीक्षक तरण आदर्श के ट्वीट से ऐसा माना जा रहा कि 'कबीर सिंह' (Kabir Singh)' रविवार तक 230 करोड़ रुपए का ग्राफ पार कर सकती है. शाहिद कपूर (Shahid Kapoor) की फिल्म 'कबीर सिंह' ने पहले दिन 20.21 करोड़ रुपये, दूसरे दिन 22 करोड़ रुपये, तीसरे दिन 27 करोड़ रुपये, चौथे दिन 17 करोड़ रुपये, पांचवें दिन 16 करोड़ रुपये, छठे दिन 16 करोड़ रुपये, सातवें दिन 15 करोड़ और आठवें दिन करीब 15 करोड़ नौवें दिन 16.50 और दसवें दिन 16.25 करोड़ और बारहवें दिन 17.75 करोड़ और तेरहवें दिन 9 करोड़ और चौदहवें दिन 6.72 करोड़ रुपए कमाए. 



 शाहिद कपूर (Shahid Kapoor) और कियारा अडवाणी (Kiara Advani) की फिल्म  'कबीर सिंह' (Kabir Singh)' को समीक्षकों से ज्यादा अच्छे रिव्यू नहीं मिले हैं, लेकिन बॉक्स ऑफिस पर कब्जा जमाने वाली फिल्म  'कबीर सिंह' ने आयुष्मान खुराना की आर्टिकल 15 को भी पीछे छोड़ दिया है. शाहिद कपूर (Shahid Kapoor) और कियारा आडवाणी (Kiara Advani) की मूवी 'कबीर सिंह' साउथ की ब्लॉकबास्टर फिल्म 'अर्जुन रेड्डी' (Arjun Reddy) का हिंदी रीमेक है. हिंदी में बनाई गई इस फिल्म को भी संदीप रेड्डी वांगा (Sandip Reddy Vanga) ने  ही निर्देशित किया है. शाहिद कपूर (Shahid Kapoor) की फिल्म 'कबीर सिंह' (Kabir Singh) में फैन्स उनकी परफॉर्मेंस की जमकर तारीफ कर रहे हैं तो वहीं कुछ लोग इसका विरोध भी कर रहे हैं.